b"\n_START_ARTICLE_\nFavela\n_START_PARAGRAPH_\nFavela \xc3\xa9s el nom donat al Brasil als assentaments precaris o informals que creixen al voltant o dins mateix de les ciutats grans del pa\xc3\xads. Aquest terme portugu\xc3\xa8s \xc3\xa9s molt usat al Brasil, amb el significat de barri de barraques, mentre que a la resta del m\xc3\xb3n s'empra per referir-se espec\xc3\xadficament a aquests assentaments al Brasil._NEWLINE_Des dels moviments socials brasilers, sovint s'ha considerat que la perman\xc3\xa8ncia d'aquests assentaments de barraques \xc3\xa9s causada per la desatenci\xc3\xb3 de l'administraci\xc3\xb3 a l'hora d'implementar-hi equipaments i serveis b\xc3\xa0sics per a la poblaci\xc3\xb3 resident, sumada a la creixent militaritzaci\xc3\xb3 basada en la \xc2\xabguerra contra les drogues\xc2\xbb."